ENTRADES ESGOTADES- ‘WOMAN by Aarón Vivancos’, el musical que dona veu a les dones, arriba a Burjassot- ENTRADES ESGOTADES
2025-07-24

Woman significa dona en anglés. Amb un nom tan bàsic, però tan contundent i intencional alhora, arriba a Burjassot aquest espectacle, emmarcat en la programació que la regidoria d’Igualtat i Feminisme ha filat amb motiu de la celebració del Dia Internacional de les Dones. Una programació que en 2023 té per lema ‘La Igualtat comença per la Cultura” i que, precisament per això, les Arts Escèniques protagonitzades eminentment per dones tenen un pes important.

WOMAN by Aarón Vivancos, primer primer de la productora del ballarí i músic Aarón Vivancos, arriba al Centre Cultural Tívoli diumenge que ve 5 de març, a les 18.30 h. És un espectacle gratuït a Burjassot però, a fi de controlar l’aforament, els tiquets d’accés estaran disponibles, a partir del dimecres 22 de febrer, en la recepció de la Casa de Cultura i en la recepció de l’Ajuntament . També estaran disponibles, en cas de quedar disponibilitat, en la taquilla del Centre Cultural Tívoli, el mateix dia de l’espectacle, des d’una hora abans de l’inici de la funció. Es repartiran dues entrades per cada DNI presentat.

Resumit com “tota la força que cap en un escenari”, WOMAN by Aarón Vivancos és un musical de gran format, en set actes, en el qual el poder de les dones s’obri pas a través d’una manifestació visual i corporalment impactant i en la qual la narració escènica de diferents històries permet connectar directament amb les vivències de cadascú. L’espectacle és en llengua castellana i té 95 minuts de duració.

El xou, multidisciplinari, és la unió de diferents forces, ja que combina la dansa interpretativa amb flamenc d’avantguarda, expressió teatral, grans efectes audiovisuals i música al més pur estil de les grans bandes sonores de pel·lícules. Set ballarines i un ballarí comparteixen escenari amb l’actriu Guadalupe Lancho i amb una composició original gravada per l’Orquestra Simfònica de Budapest i professionals reconeguts per l’Acadèmia de les Arts i les Ciències Cinematogràfiques o pels Premis Grammy. El vestuari està dissenyat per la signatura espanyola Alvarno.

El responsable de ‘WOMAN, toda la fuerza que cabe en un escenario’ és el ballarí i músic Aarón Vivancos, qui compta amb més de 20 anys de trajectòria professional en el món de la dansa i l’espectacle. Des de fa 16 anys, és membre de la companyia d’èxit internacional Els Vivancos. Amb ella ha recorregut escenaris de més de 60 països i ha sigut guardonat amb nombrosos premis internacionals en l’àmbit de les Arts Escèniques. Ara, amb la seua productora, Aarón Vivancos Entertainment, posa en marxa ha posat en marxa aquest espectacle del qual és productor, director, coreògraf i compositor musical.